**ПРЕДЛОГ ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ШУМАРСКА И ЛОВНА ИНСПЕКЦИЈА**

**Член 1**

Во Законот за шумарска и ловна инспекција („Службен весник на Република Македонија” бр. 88/08, 6/10, 36/11, 74/12, 164/13, 43/14, 33/15, 149/15, 53/16 и 83/18), во член 9 став (1), став (3) и став (4) точка 1 после зборот „Република“ се додава зборот „Северна“.

**Член 2**

Во член 15 став (1) алинеја 1 и став (2) алинеја 1 после зборот „Република“ се додава зборот „Северна“.

**Член 3**

Член 29 се менува и гласи:

,Глоба во износ од 500 до 1.000 евра во денарска противвредност ќе му се изрече за прекршок на правно лице **микро и мал трговец**, ако:

1) на инспекторот не му овозможи непречено вршење на надзорот (член 22 став 1);

2) на инспекторот не му овозможи во определениот рок пристап до просториите, производите, документите или кое било друго средство кое е предмет на инспекцискиот надзор (член 22 став 2) и

3) не постапи по барањето, односно наредбата на инспекторот (член 24 став 3).

(2) Глоба во износ од 250 до 400 евра во денарска противвредност ќе му се изрече и на одговорното лице во правното лице за прекршоците од ставот (1) на овој член.

**Член 4**

После член 29 се додава три нови члена 29 а, 29-б и 29-в кои гласат:

„Член 29 а

Глоба во износ од 500 до 3.000 евра во денарска противвредност ќе му се изрече за прекршок на правно лице **среден и голем трговец**, ако:

1) на инспекторот не му овозможи непречено вршење на надзорот (член 22 став 1);

2) на инспекторот не му овозможи во определениот рок пристап до просториите, производите, документите или кое било друго средство кое е предмет на инспекцискиот надзор (член 22 став 2) и

3) не постапи по барањето, односно наредбата на инспекторот (член 24 став 3).

(2) Глоба во износ од 300 до 500 евра во денарска противвредност ќе му се изрече и на одговорното лице во правното лице за прекршоците од ставот (1) на овој член.

Член 29 б

Глоба во износ од 300 до 450 евра во денарска противвредност ќе му се изрече на службено лице за прекршоците од член 29 став (1) од овој закон.

Член 29 в

Глоба во износ од 50 до 350 евра во денарска противвредност ќе му се изрече на физичко лице за прекршоците од член 29 став (1) од овој закон.“

**Член 5**

Во член 30 став (1) после бројот „29“ се додаваат броевите „29 а, 29 б и 29 в“.

**Член 6**

Член 30 а се брише.

**Член 7**

Во член 31 после бројот „29“ се додаваат броевите „29 а, 29 б и 29 в“, а зборовите „и 30“ се бришат.

**Член 8**

Овој закон влегува во сила осмиот ден од денот на објавувањето во „Службен весник на Република Северна Македонија“.